वाल्मीकि समाज ने की विनायक स्थापना
गणपति की पूजा करते हुए नगर निगम मेयर धर्मेंंद्र गहलोत समाज के लोग।
38 दूल्हों की सामूहिक बारात आज, विभिन्न मार्गों से होते हुए पटेल मैदान पहुंचेगी
सिटीरिपोर्टर|अजमेर
अजमेरनगर निगम के मेयर धर्मेंद्र गहलोत ने गुरुवार की शाम पटेल मैदान में वाल्मीकि समाज सामूहिक विवाह सम्मेलन समिति की ओर से आयोजित 9वें सामूहिक विवाह सम्मेलन कार्यक्रम के तहत विधिवत पूजा के साथ विनायक स्थापना की। सामूहिक विवाह शुक्रवार को संपन्न होंगे। इस बार 38 जोड़े सम्मेलन में परिणय सूत्र में बंध रहे हैं। समिति के संयोजक पार्षद श्रवण टोनी ने बताया कि सामूहिक बारात शुक्रवार को स्टेशन रोड स्थित किंग एडवर्ड मेमोरियल सराय से सुबह 9 बजे निकलेगी। बारात क्लॉक टावर, मदारगेट, गांधी भवन, चूड़ी बाजार, नया बाजार, आगरा गेट, जयपुर रोड होते हुए पटेल मैदान पहुंचेगी। बारात का जगह जगह स्वागत किया जाएगा। पटेल मैदान में दूल्हों के सामूहिक तोरण की रस्म होगी। गायत्री परिवार द्वारा मंत्रोच्चार के साथ फेरे आदि की रस्में अदा कराई जाएगी।
हैदराबाद-अहमदाबादके भी जोड़े : आनंदमहाराज ने बताया कि इस बार दूरदराज के जोड़े सम्मेलन में रहे हैं। इनमें अजमेर, ब्यावर, जयपुर, फुलेरा, कोटा, देवडूंगरी पुष्कर, नसीराबाद, किशनगढ़, बीकानेर, हैदराबाद, धीनपुर सीकर, नागौर, वलसाड गुजरात, जैतारण पाली, मारवाड़ जंक्शन, अहमदाबाद, भीलवाड़ा, जाेधपुर, बीसलपुर टोंक, बाली जिला पाली, रियां बड़ी नागौर आदि स्थानों के दूल्हा-दुल्हन शामिल हैं।
किसीसे चंदा नहीं लेते: आनंदमहाराज ने बताया कि इस आयोजन की खासियत यही है कि किसी से भी एक रुपए का चंदा नहीं लिया जाता। वर और वधू दोनों पक्षों से 21-21 हजार रुपए लिए जाते हैं। समिति की ओर से 44 हजार रुपए के जेवर, घरेलू सामान आदि दिया जाता है। विवाह में शामिल होने वाले सभी लोगों के लिए भी समिति द्वारा भोजन की निशुल्क व्यवस्था की जाती है।
तुलसीके पौधे बंटेंगे
सम्मेलनमें एक संस्था की ओर से सभी वर वधुओं को तुलसी के पौधे भी वितरित किए जाएंगे। तुलसी का पौधा अत्यंत शुभ माना जाता है। मांगलिक कार्यों में भी तुलसी के पत्ते अनिवार्य रूप से काम में लिए जाते हैं।
awa_Deva bho_Deva hin_Deva hin_Deva hin_Deva bho_Deva hin_Deva awa_Deva hin_Deva